
1. Základné údaje 
1.1. Číslo podľa štátneho zoznamu, ak je pridelené
1080
1.2. Príslušnosť k európskej sústave chránených území a územiam medzinárodného významu
Územie bolo zaradené do národného zoznamu území európskeho významu Výnosom MŽP SR č. 3/2004-5.1 zo 14. júla 2004 pod označením SKUEV0132 Kostolianske lúky.
1.3. Kategória a názov územia
Chránený areál CHA Kostolianske lúky. 

Názov územia (ÚEV) je štandardizovaný rozhodnutím Úradu geodézie, kartografie a katastra č. P-101/2009 z 12.1.2009. 
1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu
Výnosom MŽP SR č. 3/2004-5.1 zo 14. júla 2004, ktorým sa vydáva národný zoznam území európskeho významu bolo územie zaradené ako navrhované územie európskeho významu pod označením SKUEV0132 Kostolianske lúky. Rozhodnutím Komisie 2008/218/ES z 25. januára 2008 bol podľa smernice Rady 92/43/EHS prijatý aktualizovaný zoznam lokalít európskeho významu v Alpskej biogeografickej oblasti, ktorej súčasťou je aj predmetné územie. Územie je aj súčasťou posledného aktualizovaného zoznamu lokalít (Vykonávacie Rozhodnutie Komisie 2013/738/EÚ zo 7. novembra 2013, ktorým sa prijíma siedmy aktualizovaný zoznam lokalít s európskym významom v alpskom biogeografickom regióne).

Územie bolo v roku 2000 vyhlásené za chránený areál (Všeobecne záväzná vyhláška KÚ v Nitre č. 5/2000 z 15.3.2000 – účinná od 1.7.2000, 3. stupeň ochrany bol upravený vyhláškou KÚŽP v Nitre č. 1/2004 z 10.5.2004 - účinná od 1.7.2004 ).

Celková výmera chráneného územia a jeho ochranného pásma 

Výmera územia je 42 019 m2 . Ochranné pásmo sa nevymedzuje.

1.6. Súčasný stav predmetu ochrany
1.6.1. Prírodné pomery
 CHA Kostolianske lúky sa nachádza na juhovýchodnom okraji Tribeča v Kostolianskej kotline. Plošne malé územie je z hľadiska prírodných hodnôt najvýznamnejšou lokalitou výskytu orchideí v CHKO Ponitrie. Predmetom ochrany sú suchomilné travinno-bylinné a krovinové porasty na vápnitom substráte s hojným výskytom rastlín z čeľade vstavačovité (Orchidaceae). Vegetácia je druhovo bohatá. Celkovo bolo na lokalite zaznamenaných 121 taxónov vyšších rastlín. Porast je tvorený predovšetkým trávnou dominantou – mrvicou perovitou (Brachypodium pinnatum). Zo vstavačovitých (Orchidaceae) majú bohaté populácie teplomilné a suchomilné druhy: vstavač purpurový (Orchis purpurea), vstavač trojzubý (Orchis tridentata), vstavač obyčajný (Orchis morio). Iba nedávno bol objavený hmyzovník včelovitý (Ophrys apifera). Okraje lúky tvoria dubové porasty, v ktorých sa vyskytuje modruška pošvatá (Limodorum abortivum). Z ostatných vzácnejších alebo porastotvorných druhov sa vyskytujú napr. veternica lesná (Anemone sylvestris), horčinka väčšia (Polygala major), hadomor purpurový (Scorzonera purpurea). V letnom aspekte možno vidieť kvitnúť vzácny ľan chlpatý (Linum hirsutum), ktorý má v CHKO Ponitrie jedinú lokalitu, zlatovlások obyčajný (Crinitina linosyris), jagavku vetvistú (Anthericum ramosum) a oman mečolistý (Inula ensifolia). 
Prírodné pomery charakteristické pre CHA Kostolianske lúky vytvárajú vhodné trofické ako aj topické podmienky pre viacero druhov bezstavovcov najmä pre motýle (Lepidoptera). Sumárny prehľad počtu zistených druhov živočíchov (mapovanie špecialistov pre vybrané skupiny živočíchov v období rokov 2014, 2015) je uvedený v tabuľke, ich podrobný súpis je súčasťou samostatnej Prílohy 6.7.
Tab. 1 Prehľad zistených živočíšnych skupín v CHA Kostolianske lúky
	Skupina
	Počet druhov

	Amphibia
	1

	Aves
	26

	Coleoptera
	154

	Heteroptera
	41

	Hymenoptera
	15

	Lepidoptera
	248

	Mammalia
	3

	Mollusca
	5

	Reptilia
	2

	Celkový súčet
	495


1.6.2. Stručný opis predmetu ochrany 
Predmetom ochrany je prioritný biotop európskeho významu Tr1.1 Suchomilné travinno-bylinné a krovinové porasty na vápnitom substráte s významným výskytom druhov čeľade Orchidaceae (6210*) a prioritný biotop európskeho významu Xerotermné kroviny Kr6 (40A0*).

1.6.3. Hodnotenie stavu predmetu ochrany, stanovenie priorít ochrany
 Zhodnotením stavu druhov a biotopov z reportingu podľa článku 17 Smernice o biotopoch, medzinárodných záväzkov a cieľov stanovených v strategických dokumentoch SR, je potrebné v predmetnom území zachovať stav uvedených predmetov ochrany vo vzťahu k stavu biotopu na úrovni biogeografického regiónu.

Biotop Kr6 sa vyskytuje na lokalite maloplošne, zväčša v okrajových ekotónových častiach nelesnej plochy, resp. v mozaike s nelesným biotopom Tr1.1.
	Kód biotopu
	Reprezentatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu v území
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	6210*
	A
	C
	A
	A
	U1
	alp
	Nutné udržanie stavu v území
	Stredná


	40A0*
	A
	C
	B
	B
	U1
	alp
	Nutné zlepšenie stavu v území
	Stredná


Vysvetlivky:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Nastavenie priority cieľa ochrany je vo väzbe na stav biotopu v bioregióne, tzn. v týchto konkrétnych prípadoch, keď je stav biotopu v celom bioregióne nepriaznivý – zlý, je najvyššia priorita v rámci celého bioregiónu stav biotopu zlepšiť. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregióne a v ostaných prípadoch je potrebné dosiahnuť zlepšenia stavu v území, čo môže prispieť k zlepšeniu stavu biotopu v bioregióne.

Na lokalite Kostolianske lúky bol v rokoch 2013 a 2015 vykonaný monitoring biotopu Tr1.1 (www.biomonitoring.sk, kód: TML_6211_133). Kvalita biotopu sa hodnotí ako dobrá.
Poznámky k ekosozologickému manažmentu lokalít z hľadiska malakofauny
Nelesné biotopy, ktoré sú predmetom ochrany, sú viazané na extrémne stanovištia a  stanovištné podmienky teda samy o sebe zaisťujú ich dlhodobú existenciu. Napriek tomu však môžu byť ohrozené zarastaním náletovými drevinami, ktoré je vhodné v 5-10 ročnom intervale vyrezávať. Výrez by nemal byť veľkoplošný, vždy by pri ňom mala vznikať stanovištne heterogénna mozaika mikrostanovíšť, aby sa podporila regionálna diverzita bioty. Pokryvnosť ponechaných solitérov by nemala presiahnuť 20 – 30 % plochy biotopu. Prednostne treba likvidovať invázne, xenocénne a euryekné druhy, naopak xerofilné druhy drevín by sa mali v primeranej miere ponechávať. Na zle prístupných lokalitách je možné vyrezanú biomasu páliť na mieste, pre ohniská by sa mali využívať čerstvo vyrezané/vyrúbané miesta, kde bol zápoj krovín najvyšší. Xerotermné trávniky je vhodné tiež extenzívne prepásať najmä kozami, či zmiešaným stádom kôz a oviec. Pastvu je žiadúce využívať minimálne v nasledujúcej sezóne po výreze náletu, čím sa eliminuje zmladenie drevín. Pokiaľ nie je možné využiť pastvu, treba zmladenie likvidovať ručnými nástrojmi. Dôležité je odstraňovanie borovíc (Pinus nigra, P. sylvestris) na miestach, kde nie sú pôvodné. Prenikanie borovíc ohrozuje najmä prirodzené bezlesie rozsiahlou degradáciou stanovištných podmienok. Opad mení chemizmus pôdy a negatívne ovplyvňuje, prípadne eliminuje lokálnu biotu. Na všetkých stanovištiach, kde sa vyskytuje agát, je potrebné sa prednostne zamerať predovšetkým na mladé stromy a zmladenia, staré, presychajúce, či inak oslabené jedince je lepšie nechať dožiť. Aby sa predišlo plošnému zmladeniu, nie je vhodné eliminovať agátiny naraz. Výrez by sa mal uskutočniť na konci vegetačnej sezóny, tak aby vyrúbané agáty stihli zmladiť, ale nové výmladky už neboli schopné zdrevnatieť pred príchodom mrazov a stali sa tak zraniteľné. Vzhľadom k dobrej zmladzovacej schopnosti agátu treba tieto miesta v ďalších rokoch dôsledne kontrolovať a minimálne v nasledujúcom roku ošetriť výrezom výmladkov spojených s aplikáciou arboricídu, prípadne pastvou. Tam, kde sa podarí agátiny eliminovať, je možné následne vysadzovať stanovištne zodpovedajúce druhy drevín.

Odporúčania k manažmentu lokality z pohľadu lepidopterofauny
K udržaniu prítomnosti zistených motýľov na lokalite je s najväčšou pravdepodobnosťou nevyhnutné zachovať súčasnú podobu územia. Znamená to, že v priestore CHA Kostolianske lúky je nutné aktívne zabraňovať sukcesným zmenám v rastlinných spoločenstvách. Z tohto dôvodu je potrebné pravidelne odstraňovať náletové dreviny a uskutočňovať kosbu. Zabrániť by sa malo plošnej aplikácii insekticídov na okolité lesné porasty ako aj v kultúrnych plodinách pestovaných na okolitých poliach. Prípadné prepásanie ovcami a kozami na lokalite a v jej okolí by mohlo prispieť k zachovaniu diverzity rastlinných a tým pádom aj živočíšnych spoločenstiev tejto vzácnej lokality európskeho významu.
1.6.4. Hodnotenie ďalších osobitných záujmov ochrany prírody a krajiny v území 
Výskyt chránených druhov - vstavač purpurový (Orchis purpurea), vstavač trojzubý (Orchis tridentata), vstavač obyčajný (Orchis morio), hmyzovník včelovitý (Ophrys apifera), modruška pošvatá (Limodorum abortivum), hadomor purpurový (Scorzonera purpurea), ľan chlpatý (Linum hirsutum) sa viaže na biotop Tr1.1, ktorý je predmetom ochrany.
Pre hodnotenie lokality z hľadiska rozmanitosti a ochrany prírody na území CHA Kostolianske lúky bolo zistených viacero významných druhov fauny. Z mäkkýšov (Mollusca) možno menovať niekoľko stepných (xerotolerantné) druhov: Chondrula tridens v súčasnosti ostrovčekovito rozšírený druh nížin a sprašových plošín, preniká aj do vnútrokarpatských kotlín. Významný druh xerotermných krátkosteblových trávovobylinných formácií.  Aegopinella minor častý v krovinových lemoch, na lesostepiach, v termofilných lesoch, ale aj na rôznych ruderálnych a pionierskych stanovištiach (lomy, kameniská, parky, pseudostepi). Neobyčajne rozmanitá je fauna motýlov (Lepidoptera) z faunisticky najvýznamnejších možno menovať: Thyris fenestrella  – vzácne sa vyskytujúci druh. Vyskytuje sa prevažne na teplých stráňach, najčastejšie stepného a lesostepného charakteru, pri lesných okrajoch. Živnou rastlinou húseníc je Clematis vitalba. Je jediným zástupcom čeľade oknáčikovitých vo faune motýľov Slovenska. Parnassius mnemosyne   – je lokálnym druhom, ktorý sa však na vhodných lokalitách môže vyskytovať hojne, v početných populáciách. Húsenica sa živí rastlinami Corydalis solida, C. cava, C. intermedia. Je chráneným druhom európskeho významu.  Iphiclides podalirius  – obýva predovšetkým teplejšie polohy, stepné, lesostepné a iné xerotermné stanovištia. Nevyhýba sa ani biotopom antropogénneho pôvodu, akými sú málo obhospodarované záhrady, záhradkárske osady a sady.  Húsenice žijú na listoch rôznych ovocných stromov a krov (Prunus spp., Cerasus spp. Pyrus communis, Malus domestica, Crataegus monogyna, Amygdalus spp. a iné). Tento motýľ figuruje aj v Červenom zozname motýľov Slovenska, v kategórii menej ohrozených druhov (LR:nt). Phengaris alcon  – je biotopovo viazaný na suché krovinaté stráne, extenzívne spásané pasienky, skalné stepi. Myrmekofilné húsenice najprv žijú v hostiteľskej rastline, od štvrtého instaru parazitujú v mraveniskách rodu Myrmica. Je chráneným druhom národného významu. V Červenom zozname motýľov Slovenska je uvádzaný ako ohrozený druh (EN).  Euplagia quadripunctaria  – žije na bylinách a listnatých drevinách. Napriek skutočnosti, že patrí k hojným druhom, je uvedený v Červenom zozname motýľov Slovenska so statusom kriticky ohrozeného druhu (Kulfan & Kulfan 2001). Je chráneným druhom národného významu. 

Ekosozologicky významné druhy živočíchov:
	TAX_SKUP
	DRUH_lat
	DRUH_slov
	HABIT
	PRIL4
	PRIL6
	BONN
	BIRDS
	BERN
	RL

	Aves
	Aegithalos caudatus
	mlynárka dlhochvostá
	
	
	
	
	
	2
	

	Aves
	Anthus trivialis
	ľabtuška hôrna
	
	
	
	
	
	2
	

	Aves
	Aquila heliaca
	orol kráľovský
	
	Eu
	
	1,2
	1
	2
	EN

	Aves
	Buteo buteo
	myšiak hôrny
	
	
	
	2
	
	2
	LR:lc

	Aves
	Coturnix coturnix
	prepelica poľná
	
	Na
	
	2
	
	3
	LR:nt

	Aves
	Crex crex
	chrapkáč poľný
	
	Eu
	
	2
	1
	2
	LR:cd

	Aves
	Dendrocopos major
	ďateľ veľký
	
	
	
	
	
	2
	

	Aves
	Dendrocopos minor
	ďateľ malý
	
	
	
	
	
	2
	

	Aves
	Fringilla coelebs
	pinka obyčajná
	
	
	
	
	
	3
	

	Aves
	Chloris chloris
	
	
	
	
	
	
	2
	

	Aves
	Jynx torquilla
	krutohlav hnedý
	
	Na
	
	
	
	2
	

	Aves
	Lanius collurio
	strakoš obyčajný
	
	Eu
	
	
	1
	2
	

	Aves
	Locustella fluviatilis
	svrčiak riečny
	
	
	
	2
	
	2
	

	Aves
	Locustella naevia
	svrčiak zelenkavý
	
	
	
	2
	
	2
	

	Aves
	Oriolus oriolus
	vlha obyčajná
	
	
	
	
	
	2
	

	Aves
	Parus major
	sýkorka veľká
	
	
	
	
	
	2
	

	Aves
	Phylloscopus collybita
	kolibiarik čipčavý
	
	
	
	2
	
	2
	

	Aves
	Sitta europaea
	brhlík obyčajný
	
	
	
	
	
	2
	

	Aves
	Strix aluco
	sova obyčajná
	
	
	
	
	
	2
	

	Aves
	Sylvia atricapilla
	penica čiernohlavá
	
	
	
	2
	
	2
	

	Aves
	Sylvia curruca
	penica popolavá
	
	
	
	2
	
	2
	

	Aves
	Sylvia nisoria
	penica jarabá
	
	Eu
	
	2
	1
	2
	

	Aves
	Turdus merula
	drozd čierny
	
	
	
	2
	
	3
	

	Aves
	Turdus philomelos
	drozd plavý
	
	
	
	2
	
	3
	

	Coleoptera
	Sitophilus oryzae
	
	
	
	
	
	
	
	

	Lepidoptera
	Agrotis ipsilon
	
	
	
	
	
	
	
	

	Lepidoptera
	Dioszeghyana schmidtii
	
	2,4
	
	
	
	
	
	

	Lepidoptera
	Euplagia quadripunctaria
	
	
	
	
	
	
	
	CR

	Lepidoptera
	Iphiclides podalirius
	
	
	Na
	
	
	
	
	LR:nt

	Lepidoptera
	Melitaea britomartis
	
	
	Na
	
	
	
	
	VU

	Lepidoptera
	Melitaea phoebe
	
	
	Na
	
	
	
	
	VU

	Lepidoptera
	Parnassius mnemosyne
	
	4
	Na
	Eu
	
	
	2
	VU

	Lepidoptera
	Saturnia pyri
	
	
	Na
	
	
	
	
	VU

	Lepidoptera
	Zygaena punctum
	
	
	Na
	
	
	
	
	VU

	Mammalia
	Sorex minutus
	piskor malý
	
	
	Na
	
	
	3
	

	Reptilia
	Anguis fragilis
	
	
	Na
	Na
	
	
	3
	LR:nt

	Reptilia
	Lacerta agilis
	
	4
	
	Eu
	
	
	2
	

	Amphibia
	Salamandra salamandra
	
	
	Na
	Na
	
	
	3
	LR:nt


Vysvetlivky: 

HABIT, Smernica 92/43/EEC – Habitat Directive, Smernica o ochrane prírodných biotopov a voľne žijúcej fauny a flóry. 
Príloha 2: Druhy rastlín a živočíchov, ktorých ochrana vyžaduje určenie osobitných území ochrany prírody, 

Príloha 4: Druhy rastlín a živočíchov (okrem vtákov), ktoré potrebujú prísnu ochranu, 

Príloha 5: Druhy rastlín a živočíchov, ktorých zber alebo lov v prírode a exploatácia podliehajú riadenej regulácii. 

RL (Red List)

Baláž D., Marhold, K., Urban P. (eds.), 2001: Červený zoznam rastlín a živočíchov Slovenska. Ochrana prírody (Suplement), 20, 160 s.

Kategória CR (Critically Endangered) – kriticky ohrozený
Kategória EN (Endangered) – ohrozený

Kategória VU (Vulnerable) – zraniteľný
Kategória LR (Lowel risk) – menej ohrozený, s tromi podkategóriami:

LR:cd (Conservation dependent) – závislý na ochrane

LR:nt (Near Threatened) – takmer ohrozený

LR:lc (Least Concern) – najmenej ohrozený

Kategória LC (Least Concern) – menej dotknutý
Kategória DD (Data Deficient) – údajovo nedostatočný

Kategória NE (Nor Evaluated) – nehodnotený

PRIL4

Eu: Druhy európskeho významu 

Na: Druhy národného významu

· podľa Prílohy č. 4/B k vyhl. č. 24/2003 Z.z. 

PRIL6

EU: Druhy európskeho významu 

Na: Druhy národného významu

BERN

Bernská konvencia, Dohovor o ochrane voľne žijúcich organizmov a prírodných stanovíšť  

Príloha 2 Prísne chránené druhy živočíchov

Príloha 3 Chránené druhy živočíchov

BONN

Bonnská konvencia, Dohovor o ochrane sťahovavých voľne žijúcich živočíchov            

Príloha 1  Ohrozené sťahovavé druhy

Príloha 2  Sťahovavé druhy, ktoré majú byť  predmetom DOHOD

BIRDS

Birds Directive,  Smernica 79/409/EEC o ochrane volne žijúcich vtákov

Príloha 1 Členské štáty prijmú opatrenia na ochranu, zachovanie a obnovu dostatočnej diverzity a výmery biotopov pre všetky uvedené druhy

*) relikt fauny SR     
1.7. Výsledky komplexného zisťovania stavu lesa 
Parcela CHA Kostolianske lúky je vedená ako TTP. Komplexné zisťovanie stavu lesa je realizované pre lesné pozemky.
2. Socioekonomické pomery (využívanie územia a jeho okolia, pozitívne a negatívne faktory) 
2.1. Historický kontext 
Využitie územia človekom v minulosti dokumentuje napr. historická ortofotomapa z roku 1950 (Obr. 7), na ktorej zreteľne vidno nelesnú plochu CHA Kostolianske lúky využívanú na pastvu. V okolí sa nachádzali sady a vinice, z ktorých sú dnes už iba zvyšky, resp. prevažná väčšina zarástla sukcesnými drevinami a náletom drevín z okolitých dubových lesov.  Územie CHA bolo až do roku 2003 v stave pokročilej sukcesie, lúky sa nevyužívali a značná časť plochy bola porastená krovitou vegetáciou. V roku 2003 došlo k radikálnejšiemu zásahu, ktorým sa odstránila náletová sukcesná vegetácia krov a stromov a lokalita sa začala pravidelne kosiť raz ročne v jesennom období. Tento vývoj dokumentujú ortofotomapy z roku 2002 a 2014 (Obr. 8, Obr. 9). 
2.2. Stručný opis aktuálneho stavu
Lokalita je od roku 2003 manažovaná. Ochranárskym manažmentom sa podporili najmä vstavačovité, ktoré majú v súčasnosti na ploche bohaté populácie, pretože vyžadujú dostatok svetla a priestoru a neznášajú konkurenciu tráv a iných sukcesných druhov. Pôvodne nelesné okrajové časti parcely postupne zarástli lesom, ktorého hranica oproti lúke sa posunula v neprospech lúčneho porastu, čo je zreteľné pri porovnaní historickej mapy z roku 1950 so súčasnou mapou. Sú snahy urbariátu ako vlastníka a užívateľa pozemku o odstránenie stromov z okrajovej časti parcely. Cez plochu CHA vedú poľné cesty, ktorými sa občas zváža drevo z ťažby v okolitých lesoch. Lokálne tak dochádza k zvýšenej erózii. Pokiaľ využívanie poľných ciest nie je príliš intenzívne, biotop časom regeneruje. Vykrádanie ohrozených druhov rastlín, najmä vstavačovitých zatiaľ nebolo pozorované, pravdepodobne kvôli odľahlosti a menšej publicite územia. Potenciálne však hrozí, pretože bolo opakovane zaznamenané na neďalekom Gýmeši, kde sa vyskytujú rovnaké druhy vstavačovitých.
2.3. [image: image8.jpg]

Návrh zásad a opatrení využívania územia a jeho okolia z hľadiska cieľov ochrany 
Cieľom ochrany je zachovať stav biotopu, ktorý je v súčasnosti. Najdôležitejšie faktory, ktoré majú vplyv na predmety ochrany, súvisia s poľnohospodárskou činnosťou. 
Na ploche CHA je vyčlenené iba jedno EFP1 – pre biotop Tr1.1 (v mozaike s Kr6). Je možné zachovať doterajší spôsob hospodárenia. Pre zachovanie stavu biotopu je žiadúci ochranársky manažment s ohľadom na populácie vstavačovitých, ale aj na vývoj vzácnych živočíšnych druhov, ktorých vývojové štádiá sa viažu na živné rastliny vyskytujúce sa v biotope. 

Dôležitým opatrením pre zachovanie stavu biotopu je zlepšenie informovanosti a aktívna komunikácia s vlastníkmi a užívateľmi územia. Snahy o zásahy na odstránenie drevinovej vegetácie samotným vlastníkom územia nie sú v rozpore s ochranou územia, je potrebné však zabezpečiť súčinnosť s odbornou organizáciou ochrany prírody. Vzhľadom na špecifickú situáciu ohľadne ohrozenia vstavačovitých vykrádaním populácií v prírodných lokalitách je potrebné zvážiť zverejňovanie informácií o výskyte týchto druhov na danej lokalite.

3. Ciele starostlivosti a opatrenia na ich dosiahnutie 
3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny
Dlhodobým (hlavným, strategickým) cieľom ochrany územia CHA Kostolianske lúky je:
Zachovanie priaznivého stavu biotopov európskeho významu, ktoré sú predmetmi ochrany územia.
3.2. Stanovenie operatívnych cieľov v nadväznosti na ekologicko-funkčné priestory a zóny
Operatívne (vedľajšie) ciele nadväzujú na definovaný dlhodobý cieľ ochrany územia:

1.1 Zabezpečením starostlivosti o chránené biotopy európskeho významu, ktoré sú predmetom ochrany územia (mozaika biotopov európskeho významu Tr1.1 a Kr6 v rámci ekologicko-funkčného priestoru – EFP1), zachovať stav biotopu Tr1.1. a zlepšiť stav biotopu Kr6.

3.3. Rámcové plánovanie a modely hospodárenia pre lesné biotopy 
V území sa lesné biotopy nevyskytujú. Rámcové plánovanie a modely hospodárenia sa vyhotovujú pre lesné pozemky a porasty.
3.4. Navrhované opatrenia, stanovenie harmonogramu ich plnenia, určenie subjektu zodpovedného za ich, stanovenie merateľných indikátorov ich plnenia 
Na základe stanovenia operatívneho cieľa sa navrhujú nasledovné opatrenia:
1.1.1 Pre zachovanie priaznivého stavu biotopu je potrebné kosiť jedenkrát do roka v jesennom období po ukončení vegetačnej sezóny a odstrániť pokosenú biomasu z nelesnej plochy. 

1.1.2 Odstraňovanie náletových drevín v okrajových častiach nelesnej plochy. 
1.1.3 Zlepšenie informovanosti a komunikácie s vlastníkmi a užívateľmi územia, zapojenie do ochrany územia (poskytovanie konzultácií a aktuálnych informácií o možnostiach finančnej podpory).
	Poľnohospodárska činnosť

	Operatívny cieľ 1.1: 

Zabezpečením starostlivosti o chránené biotopy európskeho významu, ktoré sú predmetom ochrany územia (mozaika biotopov európskeho významu Tr1.1 a Kr6 v rámci ekologicko-funkčného priestoru – EFP1), zachovať stav biotopu Tr1.1. a zlepšiť stav biotopu Kr6.

	Merateľný indikátor plnenia: Pokosený porast a odstránené náletové dreviny, zachovanie priaznivého stavu biotopu Tr1.1. v stave A a zlepšenie stavu biotopu Kr6 do stavu A.

	číslo opatrenia
	opis opatrenia
	merateľný indikátor plnenia opatrenia
	predpokladaný termín realizácie
	kto vykoná / zodpovednosť
	predpokladaný spôsob financovania
	EFP 

	1.1.1
	kosenie  (v termíne vyhovujúcom druhom motýľov a vstavačovitým)a odstránenie pokosenej biomasy z nelesnej plochy, po jej presušení
	Realizácia kosenia s odstránením biomasy, priaznivý stav biotopu a zachované bohaté populácie orchideí a motýľov
	2016-2045 každoročne po skončení vegetačnej sezóny
	ŠOP SR

Horská a pasienková urbárska spoločnosť (HPUS) Kamenné, Kostoľany pod Tribečom, pozemkové spoločenstvo 
	Rozpočet ŠOP SR

OPKŽP

Envirofond

rozpočet HPUS Kamenné
	1

	1.1.2
	odstraňovanie náletových drevín v okrajových častiach nelesnej plochy, mimo vegetačnej sezóny
	odstránené náletové dreviny z územia
	2017-2019
	ŠOP SR

HPUS Kamenné 
	Rozpočet ŠOP SR

OPKŽP

Envirofond

rozpočet HPUS Kamenné
	11

	1.1.3
	zlepšenie informovanosti a komunikácie s vlastníkmi a užívateľmi územia, zapojenie do ochrany územia (poskytovanie konzultácií a aktuálnych informácií o možnostiach finančnej podpory)
	záznamy zo stretnutí, zapojenie vlastníkov a užívateľov do starostlivosti o územie
	podľa potreby do roku 2045
	ŠOP SR
	Rozpočet ŠOP SR

OPKŽP

Envirofond

rozpočet HPUS Kamenné
	1


4. Spôsob vyhodnocovania plnenia programu starostlivosti  
Vyhodnocovanie plnenia programu starostlivosti bude realizované priebežne počas obdobia jeho platnosti. Uvažované obdobie 30 rokov (2016-2045) vychádza z ustanovení § 54 ods. 5 zákona č. 543/2002 Z. z. o ochrane prírody a krajiny. Kontroly a vyhodnocovanie budú realizované osobitnou komisiou, v ktorej budú zastúpené orgány štátnej správy, organizácia ochrany prírody, vlastníci a užívatelia pozemkov, prípadne ďalšie dotknuté subjekty. Vyhodnocovanie bude vychádzať z výstupov alebo merateľných indikátorov určených opatrení a podľa navrhovaných termínov. Kvôli prehľadnosti je spracovaný tabuľkový prehľad navrhovaných opatrení s termínmi ich realizácie (realizácia opatrenia v príslušnom roku je vyznačená „x“). V prípade vyznačenia políčka sa predpokladá v danom roku kontrolovateľný výstup. Komisia môže hodnotiť plnenie programu v týchto obdobiach. Zvýraznené konce dekády od začiatku platnosti programu starostlivosti sú navrhované ako minimálny počet termínov pre vyhodnotenie plnenia programu, roky s kontrolovateľným výstupom môžu slúžiť ako doplňujúce obdobia k navrhovanému minimálnemu rozsahu.

Prehľad opatrení na obdobie platnosti PS s vyznačením termínov vyhodnocovania PS:

	Opatrenie
	2016
	2017
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041
	2042
	2043
	2044
	2045

	1.1.1.
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.2.
	
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.1.3
	podľa potreby do roku 2045


Vyhodnotenie plnenia programu starostlivosti sleduje napĺňanie stanovených opatrení, zároveň môže byť aj východiskom pre prípadné návrhy na modifikáciu programu starostlivosti. Dôvodom modifikácie vzhľadom na dlhé plánovacie obdobie programu môže byť napríklad nepredpokladaný vplyv klimatických faktorov alebo zintenzívnenie vplyvu niektorej z ľudských aktivít v rozsahu, ktorý má vplyv na predmety ochrany v území a vyžaduje tak riešenie vzhľadom na dosahovanie stanoveného dlhodobého cieľa ochrany. Priebežné vyhodnocovanie a aktualizáciu programu starostlivosti ustanovuje aj znenie § 54 ods. 5 zákona o ochrane prírody a krajiny. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú súčasťou programu starostlivosti.
5. Použité podklady a zdroje informácií 
ISTB, KIMS - záznamy z interného a externého mapovania území (dostupnosť: Správa CHKO Ponitrie, Samova 3, Nitra)
Kolektív autorov (2002): Atlas krajiny SR. 1. vydanie. Bratislava, MŽP SR Bratislava, SAŽP Banská Bystrica,  344 s.

Košťál, J., Vojteková, H. 2013: Územia európskeho významu v pôsobnosti Správy CHKO Ponitrie. ŠOP SR, Banská Bystrica, 56 s.

Kulfan, M. & Kulfan, J. 2001: Červený (ekosozologický) zoznam motýľov (Lepidoptera) Slovenska. s. 134 – 137. In: Baláž, D., Marhold, K. & Urban, P. (eds.) 2001: Červený zoznam rastlín a živočíchov Slovenska. Ochrana prírody, 20, suppl., 160 s. ISBN 80–89035–05–1
Marhold K.& Hindák F., (eds.), 1998: Zoznam nižších a vyšších rastlín Slovenska. Veda, vydavateľstvo SAV, Bratislava, 687 s.
Stanová, V.,  Valachovič, M. (eds.) 2002: Katalóg biotopov Slovenska. DAPHNE – Inštitút aplikovanej ekológie, Bratislava, 225 s.

Polák, P., Saxa, A., (eds.) 2005: Priaznivý stav biotopov a druhov európskeho významu. ŠOP SR, Banská Bystrica, 736 s.

Vyhláška MŽP SR č.24/2003 Z. z. v znení neskorších predpisov, ktorou sa vykonáva zákon 
č. 543/2000 Z. z. o ochrane prírody a krajiny

Výnos MŽP SR č. 3/2004-5.1 zo 14. júla 2004, ktorým sa vydáva národný zoznam území európskeho významu
Zákon č. 543/2002 Z. z. o ochrane prírody a krajiny v znení neskorších predpisov

Záverečné správy z výskumov (dostupnosť: Správa CHKO Ponitrie, Samova 3, Nitra):

Cunev, J., 2014: Záverečná správa  o výsledkoch mapovania druhov čeľade nosáčikov (Coleoptera-Curculionidae) a bzdôch (Heteroptera) na  Územiach európskeho významu Bočina, Gýmeš, Hradná dolina, Kostolianske lúky
Čejka, T., 2014: Záverečná správa z malakologického prieskumu vybraných lokalít v pôsobnosti CHKO Ponitrie

Čejka, T., 2015: Záverečná správa z malakologického prieskumu vybraných lokalít v pôsobnosti CHKO Ponitrie v roku 2015

Dúbravský, A., 2014: Záverečná správa  z mapovania vybraných druhov Coleoptera (Cerambycidae, Lucanidae) a Lepidoptera (Nymphalidae, Papilionidae) v Územiach európskeho významu  Bočina, Dolné lazy, Gýmeš, Hradná dolina, Kostolianske lúky, Kulháň, Livinská jelšina, Šándorky, Temešská skala, Vinište a Záhrada.
Šima, P., 2014: Motýle (Lepidoptera) chráneného areálu Kostolianske lúky (Správa z inventarizačného výskumu územia európskeho významu SKUEV 0132 - Kostolianske lúky, Kostoľany pod Tribečom)

Šima, P., 2014: Spoločenstvá čmeľovitých a sociálnych ôs (Hymenoptera: Bombini et Vespidae) chráneného areálu Kostolianske lúky (Správa z inventarizačného výskumu územia európskeho významu SKUEV 0132 - Kostolianske lúky, Kostoľany pod Tribečom)
Šima, P., 2015: Motýle (Lepidoptera) s dennou aktivitou na území chráneného areálu Kostolianske lúky (Správa z inventarizačného výskumu územia európskeho významu SKUEV 0132 - Kostolianske lúky, Kostoľany pod Tribečom)
Šima, P., 2015: Spoločenstvá čmeľovitých a sociálnych ôs (Hymenoptera: Bombini et Vespidae) chráneného areálu Kostolianske lúky – výsledky z roku 2015 (Správa z inventarizačného výskumu územia európskeho významu SKUEV 0132 - Kostolianske lúky, Kostoľany pod Tribečom)
web:

http://mapy.tuzvo.sk/hofm/ 
www.nlcsk.sk 
http://www.biomonitoring.sk 
6. Prílohy
6.1. Mapa predmetov ochrany 
6.2. Mapa identifikácie vlastnícko-užívateľských vzťahov
(Územie CHA Kostolianske lúky predstavuje jednu parcelu, ktorej vlastník a užívateľ je Horská a pasienková urbárska spoločnosť Kamenné, Kostoľany pod Tríbečom, pozemkové spoločenstvo.)
6.3. Mapa využitia územia 
6.4. Mapa ekologicko-funkčných priestorov
6.5. Mapa zón  
(Zóny nie sú vymedzené, mapa nie je súčasťou prílohy. Na celom území CHA platí 3. stupeň ochrany.)
6.6. Mapy navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)
6.7.  Zistené druhy živočíchov v CHA Kostolianske lúky (obdobie 2014, 2015)
Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000





Obr. � SEQ Obrázok \* ARABIC �1�: Situačná mapka CHA Kostolianske lúky





Obr. 4: Letný aspekt porastu s ľanom chlpatým





Obr. 2: Celkový pohľad na CHA Kostolianske lúky





Obr.5: Kosením lokality sa zabezpečujú vhodné podmienky predovšetkým pre orchidey





Obr. 6: Xerotermný porast vyniká vysokou druhovou diverzitou





Obr. 3: Bohatá populácia vstavača purpurového





Obr. � SEQ Obrázok \* ARABIC �2�: Porasty ostríc biotopu Lk10 na nelesnej ploche





Obr. 7: Historická mapa z roku 1950. CHA Kostolianske lúky sú vyznačené červenou hranicou





Obr. 8: Krajinná štruktúra  z roku 2002.





Obr. 9: Súčasný stav lokality. Na krajinnej štruktúre sa odráža vplyv manažmentu v porovnaní so stavom z roku 2002

